CELEX: 31983R3612
Language: el
Date: 1983-12-15 00:00:00
Title: Κανονισμός (ΕΟΚ) αριθ. 3612/83 της Επιτροπής της 15ης Δεκεμβρίου 1983 περί παρατάσεως της κοινοτικής εποπτείας των εισαγωγών ορισμένων ζώντων φυτών και ορισμένων προϊόντων ανθοκομίας καταγωγής ορισμένων τρίτων χωρών

Avis juridique important

|

31983R3612

Κανονισμός (ΕΟΚ) αριθ. 3612/83 της Επιτροπής της 15ης Δεκεμβρίου 1983 περί παρατάσεως της κοινοτικής εποπτείας των εισαγωγών ορισμένων ζώντων φυτών και ορισμένων προϊόντων ανθοκομίας καταγωγής ορισμένων τρίτων χωρών  

Επίσημη Εφημερίδα αριθ. L 358 της 22/12/1983 σ. 0015 - 0015 Ισπανική ειδική έκδοση: Κεφάλαιο 03 τόμος 29 σ. 0155  Πορτογαλική ειδική έκδοση : Κεφάλαιο 03 τόμος 29 σ. 0155 

***** ΚΑΝΟΝΙΣΜΟΣ (ΕΟΚ) αριθ. 3612/83 ΤΗΣ ΕΠΙΤΡΟΠΗΣ  της 15ης Δεκεμβρίου 1983  περί παρατάσεως της κοινοτικής εποπτείας των εισαγωγών ορισμένων ζώντων φυτών και ορισμένων προϊόντων ανθοκομίας καταγωγής ορισμένων τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), και ιδίως το άρθρο 10 παράγραφος 3,  τον κανονισμό (ΕΟΚ) αριθ. 1765/82 του Συμβουλίου της 30ής Ιουνίου 1982 περί κοινού καθεστώτος που εφαρμόζεται στις εισαγωγές από χώρες κρατικού εμπορίου (2), και ιδίως το άρθρο 10 παράγραφος 3,  τον κανονισμό (ΕΟΚ) αριθ. 1766/82 του Συμβουλίου της 30ής Ιουνίου 1982 περί κοινού καθεστώτος εφαρμοστέου στις εισαγωγές της Λαϊκής Δημοκρατίας της Κίνας (3), και ιδίως το άρθρο 10 παράγραφος 4,  Μετά από διαβουλεύσεις στα πλαίσια της Επιτροπής που προβλέπεται στο άρθρο 5 των τριών τελευταίων κανονισμών,  Εκτιμώντας:  ότι ο κανονισμός (ΕΟΚ) αριθ. 3353/73 της Επιτροπής της 23ης Δεκεμβρίου 1975 (4), όπως τροποποιήθηκε τελευταία από τον κανονισμό (ΕΟΚ) αριθ. 3398/82 (5), εθέσπισε, μέχρι τις 31 Δεκεμβρίου 1983, κοινοτική εποπτεία των εισαγωγών ορισμένων ζώντων φυτών και προϊόντων ανθοκομίας καταγωγής ορισμένων τρίτων χωρών·  ότι οι λόγοι οι οποίοι ευρίσκονται στη βάση του κανονισμού (ΕΟΚ) αριθ. 3353/75 εξακολουθούν να ισχύουν κατά μεγάλο μέρος και ότι, κατά συνέπεια, πρέπει να παραταθεί το καθεστώς της εποπτείας που προβλέπεται για τα προϊόντα που αναφέρονται στο παράρτημά του,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 τελευταία περίοδος του κανονισμού (ΕΟΚ) αριθ. 3353/75, η ημερομηνία «31 Δεκεμβρίου 1983» αντικαθίσταται από την ημερομηνία «31 Δεκεμβρίου 1984».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Δεκεμβρίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 195 της 5. 7. 1982, σ. 1.  (3) ΕΕ αριθ. L 195 της 5. 7. 1982, σ. 21.  (4) ΕΕ αριθ. L 330 της 24. 12. 1975, σ. 29.  (5) ΕΕ αριθ. L 357 της 18. 12. 1982, σ. 12.